**Naisen kasvot** (engl. *A Woman’s Face*) on George Cukorin ohjaama yhdysvaltalainen draamaelokuva vuodelta 1941. Draaman pääosissa ovat Joan Crawford, Melvyn Douglas ja Conrad Veidt. Suurin osa elokuvasta kerrotaan takaumina todistajien antaessa heidän lausuntojaan oikeussalissa.

*Naisen kasvot* perustuu Francis de Croissetin näytelmään *Il etait une fois*, jonka pohjalta Donald Ogden Stewart ja Elliot Paul laativat käsikirjoituksen.
Näytelmän pohjalta on tehty vuonna 1938 ruotsalainen versio, *Naisen kasvot*, jonka pääosaa näyttelee Ingrid Bergman. Metro-Goldwyn-Mayer toimi elokuvan tuotantoyhtiönä ja jakelijana.

Juoni
-----

**Varoitus:  Seuraava kirjoitus paljastaa yksityiskohtia juonesta.**
*Naisen kasvot* sijoittuu Ruotsiin, missä Anna Holmin (Joan Crawford) tarina kerrotaan takaumina oikeudenkäynnin aikana. Nuori nainen nimeltä Anna Holm on syytettynä murhasta. Anna Holm on kiristäjä, joka johtuu hänen kasvojensa isosta arvesta. Anna halveksii kaikkia, jotka hän kohtaa. Kun plastiikkakirurgi korjaa tämän elämää haitanneen turmeltuman, se koskettaa Annaa syvällisesti, johon kuuluu sekä positiivisia että traagisesti negatiivisia vaikutuksia. Anna on kahden vaiheilla: toivosta aloittaa uusi elämä tai palata synkkään menneisyyteensä...

**Juonipaljastukset päättyvät tähän.**

Rooleissa
---------

|  |  |  |
| --- | --- | --- |
|  Joan Crawford  | … |  Anna Holm / "Ingrid Paulson"
  |
|  Melvyn Douglas  | … |  Tohtori Gustaf Segert
  |
|  Conrad Veidt  | … |  Torsten Barring
  |
|  Osa Massen  | … |  Vera Segert
  |
|  Reginald Owen  | … |  Bernard Dalvik
  |
|  Albert Bassermann  | … |  Konsuli Magnus Barring
  |
|  Marjorie Main  | … |  Emma Kristiansdotter
  |
|  Donald Meek  | … |  Herman Rundvik
  |
|  Connie Gilchrist  | … |  Christina Dalvik
  |
|  Richard Nichols  | … |  Lars-Erik Barring
  |
|  Charles Quigley  | … |  Eric
  |
|  Gwili Andre  | … |  Gusta
  |

Tuotanto
--------

*Naisen kasvot* -elokuvan tuotanto alkoi 23. tammikuuta vuonna 1941. Elokuvaa kuvattiin MGM:n studioilla Kalifornian Culver Cityssä ja Idahon Sun Valleyssa. Elokuvan tuotanto päättyi 29. maaliskuuta 1941.

Julkaisu ja vastaanotto
-----------------------

*Naisen kasvot* sai ensi-iltansa Yhdysvaltain New Yorkissa 15. toukokuuta vuonna 1941. Maanlaajuinen ensi-ilta oli 23. toukokuuta 1941. Suomessa elokuva sai ensi-illan 18. maaliskuuta vuonna 1945. *Variety* ylisti Crawfordin roolisuoritusta. Crawfordin roolisuoritusta Anna Holmina pidetään yhtenä hänen parhaistaan.

Elokuvalla on Rotten Tomatoes -sivustolla sadan prosentin "tuore" arvosana, joka perustuu viiteen arvosteluun. Internet Movie Databasessa elokuvalla on 7,0 tähteä kymmenestä, joka perustuu tuhannen käyttäjän arviointiin.

*Lux Radio Theater* lähetti 60-minuuttisen radiosovituksen elokuvasta 2. marraskuuta vuonna 1942, jolloin Conrad Veidt uusi elokuvaroolinsa. Veidt oli myös uusinut elokuvaroolinsa 19. huhtikuuta vuonna 1942 *The Screen Guild Theaterin* lähetyksessä, jolloin elokuvasta tehtiin 30-minuuttinen radiosovitus.

Metro-Goldwyn-Mayer julkaisi elokuvan DVD:lle 12. helmikuuta vuonna 2008. VHS:lle elokuva oli julkaistu 24. kesäkuuta vuonna 1992.

Lähteet
-------

1. 1 2 3 4 5 6  A Woman's Face (1941) *allmovie.com*. Allmovie.com. Viitattu 2.4.2013. (englanniksi)
2. 1 2 3 4 5 6 7 8 9 10  A Woman's Face *joancrawfordbest.com*. Joancrawfordbest.com. Viitattu 2.4.2013. (englanniksi)
3. 1 2 3  Woman's Face, A (1941) *elonet.fi*. Elonet.fi. Viitattu 2.4.2013. (suomeksi)
4. 1 2 3 4 5 6  "A Woman's Face" 1941 *legendaryjoancrawford.com*. Legendaryjoancrawford.com. Viitattu 2.4.2013. (englanniksi)
5. 1 2  A WOMAN'S FACE (1941) *tcm.com*. TCM.com. Viitattu 2.4.2013. (englanniksi)
6. 1 2  A Woman's Face (1941) *rottentomatoes.com*. Rottentomatoes.com. Viitattu 2.4.2013. (englanniksi)

Aiheesta muualla
----------------

* *Naisen kasvot* Internet Movie Databasessa. (englanniksi)
* *Naisen kasvot* Elonet.
* *Naisen kasvot* AllMoviessa. (englanniksi)
* *Naisen kasvot* TCM Movie Databasessa (englanniksi)
* *Naisen kasvot* Rotten Tomatoesissa (englanniksi)
* *Naisen kasvot* Joan Crawfordin nettisivuilla (englanniksi)